இரு திருத்தந்தையர்களின் ஆட்சிக்கு இடைப்பட்ட காலம்

இரு திருத்தந்தையர்களின் ஆட்சிக்கு இடைப்பட்ட காலம் என்பது கத்தோலிக்க திருச்சபையின் தலைமையிடத்தில் ஒருவருக்குப் பின் ஒருவர் பதவி ஏற்பது தொடர்பான ஒரு கருத்து ஆகும். இரு திருத்தந்தையர்களின் ஆட்சிக்கு இடைப்பட்ட காலத்தினை காலியான அரியணை அல்லது வெறுமையான பதவியிடம் எனப் பொருள்படும் இலத்தீன் சொல்லான சேதே வெகாந்தே (Sede vacante) என்று கத்தோலிக்க திருச்சபையின் சட்டத் தொகுப்பு (Canon Law) குறிப்பிடுகின்றது. இது ஆயர்களின் ஆட்சிக்கு இடைப்பட்ட காலத்தினையும் குறிக்கும்.

ரோம் மறைமாநிலம் தவிர பிற மறைமாநிலங்களில்
ஒரு மறைமாநில ஆயர் பணி இடமாற்றம் பெற்றாலோ, ஓய்வு பெற்றாலோ அல்லது இயற்கை எய்தினாலோ, மற்றோர் ஆயர் நியமிக்கப்படும் வரை அது காலியான அரியணையின் காலமாகக் கொள்ளப்படும்.

மறைமாவட்ட ஆட்சிப்பீடம் காலியாகும் போது, ஏற்கனவே இணை ஆயர் (coadjutor bishop) நியமிக்கப்பட்டிருந்தால் அவர் உடனே தாம் நியமிக்கப்பட்ட மறைமாவட்டத்தின் ஆயராகிறார்; அதற்கு அவர் சட்டமுறைமைப்படி அதன் பொறுப்பை ஏற்றிருக்க வேண்டும்.திருச்சபை சட்டம் 409, பிரிவு 1.

ஒரு மறைமாவட்ட ஆட்சிப்பீடம் ஆயரின்றி உள்ளது என்ற அறிவிப்பைப் பெற்றுக்கொண்ட எட்டு நாள்களுக்குள், மறைமாவட்ட ஆலோசகர் குழாமினால் (the college of consultors) ஒரு மறைமாவட்ட நிர்வாகி தேர்ந்தெடுக்கப்பட வேண்டும்; அவர் மறைமாவட்டத்தை இடைப்பட்ட காலத்தில் ஆள்வார்.திருச்சபை சட்டம் 421, பிரிவு 1. மறைமாநில நிர்வாகி 35 அகவையைத் தாண்டிய ஒரு குருவாகவோ, ஆயராகவோ இருத்தல் வேண்டும்.

மறைமாவட்ட நிர்வாகி, ஏதாவது ஒரு காரணத்தின் பொருட்டு, குறிப்பிடப்பட்டுள்ள காலத்திற்குள் சட்டமுறைமைப்படி தேர்ந்தெடுக்கப்படவில்லை என்றால், அவரின் நியமனம் உயர் மறைமாவட்ட ஆயருக்கு உரியது; உயர் மறைமாவட்ட ஆட்சிப்பீடமே ஆயரின்றி இருந்தால் அல்லது உயர் மறைமாவட்ட ஆட்சிப்பீடமும் சார்புநிலை ஆட்சிப்பீடமும் ஆயரின்றி இருந்தால் மறைமாவட்ட நிர்வாகியின் நியமனம் பதவி உயர்வால் மூத்த சார்புநிலை ஆயருக்கு உரியது.திருச்சபை சட்டம் 421, பிரிவு 2 மற்றும் 425, பிரிவு 3.

மறைமாவட்ட ஆட்சிப்பீடம் ஆயரின்றி இருக்கும்போது மறைமாவட்டத்தை மறைமாவட்ட நிர்வாகியின் நியமனத்திற்கு முன் ஆளுகின்ற ஒருவர், ஆயர் பொதுப் பதில்குருவுக்குச் (தலைமை குரு/vicar general) சட்டம் வழங்கும் அதிகாரத்தையும் கொண்டுள்ளார். மறைமாவட்ட நிர்வாகி காரியங்களின் இயல்பினால் அல்லது சட்டத்தினாலேயே விலக்கப்பட்டவை நீங்கலாக, ஒரு மறைமாவட்ட ஆயரின் கடமைகளால் பிணைக்கப்பட்டுள்ளார்; அதிகாரத்தையும் கொண்டுள்ளார்.திருச்சபை சட்டம் 426-427.

ரோம் மறைமாநிலத்தில்

திருத்தந்தையின் மறைவாலோ, அல்லது பணித்துறப்பாலோ ஆட்சிபீடம் காலியாகும் போது ரோம் மறைமாநிலத்தின் ஆட்சிப் பீடம் காலியானதாக கொள்வர். இந்த காலத்தில் திருச்சபையை கருதினால்மார்கள் ஆள்வர். ஆனால், அவர்கள் தாங்கள் முன்னர் வகித்த பதவிகள் அனைத்தையும் இழப்பர்.

ரோம் நகரில் உள்ள கருதினால்மார்கள், அகில உலகில் உள்ள மற்ற கருதினால்களின் வருகைக்காக 15 நாட்கள் காத்திருப்பர். பின்னர் புதிய திருத்தந்தையை தேர்ந்தெடுக்கும் பணியில் ஈடுபடுவர்.

19ஆம் நூற்றாண்டுக்கு பின் நிகழ்ந்த திருப்பீட காலியான அரியணை காலங்கள்
 முன்னிருந்த திருத்தந்தை  பின்வந்த திருத்தந்தை  துவக்கம்  முடிவு  கால அளவு ஆறாம் பயஸ்  ஏழாம் பயஸ்  29 ஆகஸ்ட் 1799  14 மார்ச் 1800  207 நாட்கள் ஏழாம் பயஸ்  பன்னிரண்டாம் லியோ  20 ஆகஸ்ட் 1823  28 செப்டம்பர் 1823  39 நாட்கள் பன்னிரண்டாம் லியோ  எட்டாம் பயஸ்  10 பெப்ரவரி 1829  31 மார்ச் 1829  49 நாட்கள் எட்டாம் பயஸ்  பதினாறாம் கிரகோரி  30 நவம்பர் 1830  2 பெப்ரவரி 1831  63 நாட்கள் பதினாறாம் கிரகோரி  ஒன்பதாம் பயஸ்  1 ஜூன் 1846  16 ஜூன் 1846  15 நாட்கள் ஒன்பதாம் பயஸ்  பதின்மூன்றாம் லியோ  7 பெப்ரவரி 1878  20 பெப்ரவரி 1878  13 நாட்கள் பதின்மூன்றாம் லியோ  பத்தாம் பயஸ்  20 ஜூலை 1903  4 ஆகஸ்ட் 1903  15 நாட்கள் பத்தாம் பயஸ்  பதினைந்தாம் பெனடிக்ட்  20 ஆகஸ்ட் 1914  3 செப்டம்பர் 1914  14 நாட்கள் பதினைந்தாம் பெனடிக்ட்  பதினொன்றாம் பயஸ்  22 ஜனவரி 1922  6 பெப்ரவரி 1922  15 நாட்கள் பதினொன்றாம் பயஸ்  பன்னிரண்டாம் பயஸ்  10 பெப்ரவரி 1939  2 மார்ச் 1939  20 நாட்கள் பன்னிரண்டாம் பயஸ்  இருபத்திமூன்றாம் யோவான்  9 அக்டோபர் 1958  28 அக்டோபர் 1958  19 நாட்கள் இருபத்திமூன்றாம் யோவான்  ஆறாம் பவுல்  3 ஜூன் 1963  21 ஜூன் 1963  18 நாட்கள் ஆறாம் பவுல்  முதலாம் யோவான் பவுல்  6 ஆகஸ்ட் 1978  26 ஆகஸ்ட் 1978  20 நாட்கள் முதலாம் யோவான் பவுல்  இரண்டாம் யோவான் பவுல்  28 செப்டம்பர் 1978 16 அக்டோபர் 1978  18 நாட்கள் இரண்டாம் யோவான் பவுல்  பதினாறாம் பெனடிக்ட்  2 ஏப்ரல் 2005  19 ஏப்ரல் 2005  17 நாட்கள் பதினாறாம் பெனடிக்ட்  பிரான்சிசு   28 பெப்ரவரி 2013  13 மார்ச் 2013  13 நாட்கள்

ஆதாரங்கள்

*
பகுப்பு:கத்தோலிக்கம்